Honda

Honda Giken Kogyo Kabushiki-gaisha (本田技研工業株式会社) er en japansk produsent av biler, motorsykler og scootere. Selskapet lager også ATV-er, aggregater, marine motorer, gressklippere, tohjuls-traktorer og lignende. I antall enheter er Honda den største motorprodusenten i verden.

Honda ble stiftet i 1948 av Soichiro Honda, og har sitt hovedkvarter i Tokyo.  Soichiro Honda hadde tidligere produsert stempelringer for det japanske markedet.

I 1981 åpnet Honda produksjonsanlegg utenfor Japan.  I USA produserte og solgte de dyrere modeller under navnet Acura fra 1986.  I Storbritannia gikk bilene først under Triumph-merket, siden som Rover.  Samarbeidet med Rover førte også til at Land Rover Discovery ble solgt i Japan som Honda Crossroad en periode.

Honda i Norge 
Den første importøren av Honda produkter i Norge var AS Kellox. AS Kellox startet å importere Hondas' produkter allerede i 1960 og ble dermed også en av de første distributørene av Hondas' produkter internasjonalt og som den første i Europa.

Hanne Skotvedt, datter av bilimportøren Armin Skotvedt, startet firmaet Hasco (senere Hasco Motor AS) i april 1970 for å ta inn Honda N600. 1973 introdusertes Civic på det norske markedet og i 1977 Accord 3-dørs modell.

Hasco Norge skiftet navn til Skotvedt AS på slutten av 1990-tallet, og beholdt Honda-importen ut 2000.  Da overtok Honda Motor Europe Ltd. (Norge) (HME Norge), et datterselskap av Honda Motor Europe Ltd med hovedsete i London, England. 

HME Norge første daglig leder var Kåre Astrup Filseth, han ledet HME Norge frem til 2006 da Anders Henni overtok.

Honda biler

Bilmodeller i Norge 
Hondas nåværende modellutvalg i Norge (i 2021) består av:
 Honda e (småbil) elektrisk
Jazz (småbil) hybrid
CR-V (SUV) hybrid
HR-V  (sports-cupe) bensin
Civic (kombinertbil) bensin
Kommende modeller:
HR-V  (sports-cupe) hybrid
Tidligere modeller:
 Insight (kombi) hybrid
 Accord (personbil)
 CR-Z (sports-hybrid)

Honda motorsykler  
Honda laget sin første motorsykkel i 1949, den hadde en 98cc motor og ble kalt "Model D". Hondas første virkelig store suksess kom med Honda SuperCub - som er den mest solgte motorsykkelen i verden med over 60 million solgte sykler. Utover 60-tallet begynte Honda å konkurrere i motorsport mot de største motorsykkelprodusentene i verden, og ble raskt en høyt respektert produsent internasjonalt. I dag er Honda verdens største motorsykkelprodusent, og har en sterk internasjonal forankring.

AS Kellox er den norske importøren av Honda motorsykler i Norge, og hver fjerde motorsykkel i Norge er en Honda. 

Honda har laget diverse mini motorsykler, men de mest kjente er monkey og dax. Flere kinesiske merker har kopiert disse modellene.

MC modeller i Norge 
Hondas nåværende modellutvalg i Norge (i 2021) består av:

Touring 

 GL1800 GOLD WING TOUR DCT 
 GL1800 GOLD WING DCT
 NT1100 DCT
 NT1100

Adventure 

 VFR1200X CROSSTOURER DCT

Naked 

 CB1000R BLACK EDITION
 CB650R 
 CB500F 
 CB125R
 MSX125 GROM
 CB125F

Supersport 

 CBR650R
 CBR500R
 CBR1000RR-R FIREBLADE SP 30TH ANNIVERSARY
 CBR1000RR-R FIREBLADE SP

Classic / Custom

 CMX1100 REBEL DCT 
 CMX1100 REBEL
 CMX500 REBEL S
 CMX500 REBEL

Scootere 

 SUPER CUB C125
 SH125I
 SH MODE 125
 NSS125 FORZA

Lettsykkel 

 FORZA 125
 CB125R
 CB125F 
 NSS125 FORZA
 MONKEY 125
 SUPER CUB 125
 SUPER CUB C125
 HONDA SH125ADL
 MSX125 GROM
 PCX 125
 SH125I
 SH MODE 125

Honda ATV

ATV modeller i Norge 
Hondas nåværende modellutvalg i Norge (i 2021) består av:

 TRX 520FA6 RUBICON
 TRX 520FE2 FOREMAN
 TRX 420FA6 RANCHER

Honda Formel 1 

Honda har lange tradisjoner i Formel 1. I 1964 kjørte de sitt første F1 løp, bare fire år etter at de hadde laget sin første serieproduserte bil. I 1965 vant de sitt første løp, og teamet trakk seg etter 1968-sesongen.

Fra 1983 var Honda motorleverandør for team som Spirit, Lotus, Tyrrell, McLaren, og  Williams. I en periode på seks år hadde biler med Honda-motorer tatt 71 seiere, seks konstruktørmesterskap (2 for Williams og 4 for McLaren) og fem førermesterskap (3 med Senna, 1 med Piquet og 1 med Prost). Honda trakk seg ut av sporten for andre gang i 1992.

I 2000 kom Honda tilbake igjen i Formel 1 som motorleverandør, denne gangen for Jordan og British American Racing. De avsluttet samarbeidet med Jordan etter 2003-sesongen, og i november 2004 kjøpte de 45 % av BAR. Før 2006-sesongen kjøpte de resten av laget og omdøpte det til Honda Racing F1. Dette ble det første fabrikkslaget til Honda på 38 år. Ved siden av å drive sitt eget team leverte de fortsatt motorer, da til Super Aguri. De første, og eneste, førerne til Honda var Jenson Button og Rubens Barrichello, og Button tok Honda Racings første seier under Ungarns Grand Prix 2006.

Dårlig økonomi rammet Super Aguri i 2008, og de trakk seg etter Spanias Grand Prix med umiddelbar effekt. Honda Racing trakk seg også etter 2008-sesongen, og solgte laget til den daværende teamsjefen Ross Brawn, som omdøpte laget til Brawn Grand Prix og beholdt Button og Barrichello som førere. Dette laget endte opp med å vinne både førermesterskapet, med Button, og konstruktørmesterskapet i 2009, og det ble så solgt til Mercedes-Benz og gjort om til Mercedes Grand Prix før 2010-sesongen.

Honda Marine 
Honda marine produserer outboardmotorer fra 2,3 HK til 250 HK.

Diverse andre Honda maskiner 

 Snøfresere
 Aggregater 
 Vannpumper
 Motorer
 Hage og parkmaskiner
 Gressklippere
 Robotklippere
 Plentraktorer
 Trimmere
 Jordfresere
 Hekksakser
 Kvistkuttere
 Motorsager
 Feiemaskiner
 Trillebårer og transportmaskiner

Se også 

 Acura

Referanser

Eksterne lenker 
 
 Den norske importørens offisielle hjemmeside
 Bilnorge.no sin historie om merket
 Club Honda Norge 
 Hanne Skotvedt historie side
 Honda Club of Norway
 Biltesten.no sine tester av Honda
  Honda motorsykkelimportør Norge

Bilmerker
Japanske bilprodusenter
 
Motorsykkelprodusenter
Motorsykkelmerker
Selskaper etablert i 1948
Produsenter av båtmotorer